Γιώργος Σαμαράς

Ο Γιώργος Σαμαράς (γενν. Ηράκλειο Κρήτης, 21 Φεβρουαρίου 1985) είναι Έλληνας πρώην διεθνής ποδοσφαιριστής. Στην επαγγελματική του καριέρα αγωνίστηκε μόνο εκτός Ελλάδας, σε ευρωπαϊκούς συλλόγους, στις ΗΠΑ και στη Σαουδική Αραβία. Πατέρας του είναι ο Γιάννης Σαμαράς.

Από το 2018 μέχρι το 2022 ήταν αντιπρόεδρος του ΟΦΗ. Σήμερα, είναι διευθύνων σύμβουλος του Cosmos Football Agency και παρουσιαστής - αναλυτής της εκπομπής «Premier League Kick Off» στο δίκτυο Novasports.

Σταδιοδρομία
Σε συλλογικό επίπεδο
Προέρχεται από τα τμήματα υποδομής του ΟΦΗ, όπου αγωνίστηκε ως το 2001. Ο πατέρας του, Γιάννης Σαμαράς, παλιός διεθνής παίκτης του ΟΦΗ και του Παναθηναϊκού, όταν ανέλαβε τεχνικός διευθυντής της Χέρενφεν τον πήρε μαζί του στον ολλανδικό σύλλογο. Αυτός ήταν άλλωστε ο λόγος που ο μικρός τότε Γιώργος πήρε τη μεγάλη απόφαση να δοκιμάσει τις δυνατότητές του στο εξωτερικό. Σύμφωνα με τα λεγόμενα του, σε ποικίλες συνεντεύξεις του, ο ίδιος δεν είχε καμιά διάθεση να επιστρέψει στην Ελλάδα σαν ποδοσφαιριστής, εκτός αν ήταν για τη φανέλα με το εθνόσημο ή τον ΟΦΗ.

200px|thumb|left|Ο Σαμαράς στη Σέλτικ το 2009
Το 2002 προωθήθηκε στην πρώτη ομάδα της Χέρενφεν όπου και παρέμεινε μία τετραετία (2002-06). Τον Ιανουάριο του 2006 αποκτήθηκε από τη Μάντσεστερ Σίτι, έναντι 8,5 εκατομμυρίων ευρώ.

Δύο χρόνια αργότερα, τον Ιανουάριο του 2008, ανακοινώθηκε η απόκτησή του με τη μορφή δανεισμού για 6 μήνες από τη σκωτσέζικη Σέλτικ, στην οποία υπέγραψε συμβόλαιο με κανονική μεταγραφή τον Ιούλιο του 2008, καθώς με τις εξαιρετικές του εμφανίσεις αμέσως καθιερώθηκε στη βασική ενδεκάδα του συλλόγου.

Με την ομάδα της Γλασκώβης κατέκτησε τέσσερα πρωταθλήματα Σκωτίας (2007–08, 2011–12, 2012-13, 2013-14), ένα κύπελλο (2008–09) και ένα Σούπερ Καπ (2010–11). Κατά την επταετή παραμονή του στην ομάδα, υπήρξε ένας από τους αγαπημένους ποδοσφαιριστές των φιλάθλων για την προσφορά του στον σύλλογο αλλά και για την ανθρωπιά του. Χαρακτηριστική ήταν η στιγμή όταν στον τελευταίο του αγώνα πήρε στην αγκαλιά του ένα εντεκάχρονο αγόρι με σύνδρομο Ντάουν, κερδίζοντας το χειροκρότημα των φιλάθλων.Ο νέος ηγέτης τη Εθνικής, Γιώργος Σαμαράς - Το προφίλ ενός χαρισματικού ποδοσφαιριστή και σπουδαίου ανθρώπου, iefimerida.gr

Στις 22 Αυγούστου 2014 ανακοινώθηκε η απόκτησή του από την αγγλική Γουέστ Μπρόμιτς Άλμπιον, με την οποία υπέγραψε διετές συμβόλαιο συνεργασίας,Στη Γουέστ Μπρόμιτς ο Σαμαράς, www.sport-fm.gr όμως στις 3 Φεβρουαρίου 2015 υπέγραψε ως δανεικός μέχρι τη λήξη της περιόδου στην Αλ Χιλάλ από τη Σαουδική Αραβία.Δανεικός για έξι μήνες στην Αλ Χιλάλ ο Σαμαράς, www.sportdog.gr

Τον Μάρτιο του 2016 ανακοινώθηκε η συμφωνία του με την Οκλαχόμα Σίτι Ράγιο,Και επίσημα στις ΗΠΑ ο Σαμαράς, www.sport-fm.gr όπου περέμεινε μέχρι τα τέλη της χρονιάς λίγο πριν τη διάλυση της ομάδαςRayo OKC not represented at NASL meetings; Players released from contracts. newsok.com. November 30, 2016. Ακολούθως, λίγους μήνες αργότερα, τον Φεβρουάριο του 2017 υπέγραψε στη Ρεάλ Σαραγόσα.Ανακοίνωσε Σαμαρά η Σαραγόσα, www.sport24.gr

Τον Αύγουστο του 2017 ανακοινώθηκε η συμφωνία του με την τουρκική Σαμσουνσπόρ, στη δεύτερη κατηγορία,Στη Σάμσουνσπορ Σαμαράς - Σηφάκης  sport24.gr. 6 Αυγούστου 2017 στην οποία ολοκλήρωσε την καριέρα του σαν ποδοσφαιριστής το 2018.

Στις εθνικές ομάδες
Στις 28 Φεβρουαρίου 2006 έκανε το ντεμπούτο του με την εθνική Ελλάδας στο τουρνουά της Κύπρου, σημειώνοντας το μοναδικό τέρμα στον αγώνα εναντίον της Λευκορωσίας (1-0). Την αμέσως επόμενη ημέρα, αγωνίστηκε στον αγώνα της Ελλάδας απέναντι στο Καζακστάν (2-0), στον οποίο χρίστηκε και πάλι σκόρερ. Είναι από τους ελάχιστους ποδοσφαιριστές που έχουν καταφέρει να σκοράρουν και στους δύο πρώτους αγώνες τους με την εθνική τους ομάδα.

Ο Γιώργος Σαμαράς συμμετείχε στις αποστολές της Ελλάδας για τις τελικές φάσεις του Euro 2008, του Μουντιάλ 2010 και του Euro 2012, στις οποίες αποτέλεσε βασικό στέλεχος της ομάδας.

Σημαντική ήταν η προσφορά του στην πορεία της Ελλάδας στα προκριματικά του Euro 2012, καθώς είχε οκτώ συμμετοχές και ένα καθοριστικό τέρμα, το πρώτο στον εντός έδρας αγώνα με την Κροατία (2-0) στις 7 Οκτωβρίου 2011, ενώ μία από τις σημαντικότερες στιγμές του με τη "γαλανόλευκη" ήταν στις 22 Ιουνίου 2012, όταν σκόραρε εναντίον της Γερμανίας (2-4) στον προημιτελικό αγώνα για την τελική φάση της διοργάνωσης, ισοφαρίζοντας προσωρινά σε 1-1.Το τέρμα του Σαμαρά στο Ελλάδα - Γερμανία (video), www.youtube.com

Υπήρξε μέλος της αποστολής που συμμετείχε στο Μουντιάλ του 2014 στη Βραζιλία,Η 23άδα του Μουντιάλ, www.gazzetta.gr αγωνιζόμενος και στους τέσσερις αγώνες. Στις καθυστερήσεις του τελευταίου αγώνα της φάσης των ομίλων εναντίον της Ακτής Ελεφαντοστού (2-1), σημείωσε με εύστοχη εκτέλεση πέναλτι, που λίγο νωρίτερα είχε κερδίσει ο ίδιος, το νικητήριο τέρμα της Ελλάδας οδηγώντας την στην επόμενη φάση της διοργάνωσης.Η εκτέλεση πέναλτι από τον Γιώργο Σαμαρά (video), www.youtube.com Σε ένα ακόμα δείγμα της ποιότητας του χαρακτήρα του, με τη λήξη του αγώνα έσπευσε να παρηγορήσει τον αντίπαλο τερματοφύλακα ως ένδειξη fair play.Ο σπουδαίος Γιώργος Σαμαράς παρηγορεί τον τερματοφύλακα της Ακτής Ελεφαντοστού μετά το πέναλτι, www.iefimerida.gr

Υπήρξε επίσης μέλος της εθνικής Ελπίδων την περίοδο 2004-06, καταγράφοντας συνολικά 5 συμμετοχές.

 Προσωπική ζωή 
Από το 2017 είναι σε σχέση με την ηθοποιό Κωνσταντίνα Κομμάτα και έχουν συνάψει σύμφωνο συμβίωσης. Απέκτησαν δυο παιδιά, γεννημένα το 2021 και το 2024.

Στατιστικά στοιχεία ανά περίοδο
Σε συλλογικό επίπεδο
ΣύλλογοςΠρωτάθλημαΚύπελλοLeague CupΔιεθνήΣύνολοΣύλλογοςΠρωτάθλημαΠερίοδοςΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣυμμετοχέςΤέρματαΟλλανδίαΠρωτάθλημαΚύπελλο—ΕυρώπηΣύνολο ΧέρενφενEredivisie2002–0315411——1652003–0427430613652004–053111105037112005–061561152219ΑγγλίαΠρωτάθλημαΚύπελλοLeague CupΕυρώπηΣύνολο Μάντσεστερ ΣίτιPremier League2005–061442100001652006–073545111004162007–085000210071ΣκωτίαΠρωτάθλημαΚύπελλοLeague CupΕυρώπηΣύνολο ΣέλτικPremier League2007–081653100202162008–09311520324040172009–10321020108343132010–112235033413472011–122644210703862012–13259401010540142013–1420710001243311ΑγγλίαΠρωτάθλημαΚύπελλοLeague CupΕυρώπηΣύνολο Γουέστ Μπρόμιτς ΆλμπιονPremier League2014–155010200080Σαουδική ΑραβίαΠρωτάθλημαΚύπελλοLeague CupΑσίαΣύνολο Αλ ΧιλάλΠρωτάθλημα Σ. Αραβίας2014–1550211130112ΗΠΑΠρωτάθλημαΚύπελλοLeague Cup-Σύνολο Οκλαχόμα Σίτι ΡάγιοΠρωτάθλημα ΗΠΑ (NASL) 2016242100000252ΙσπανίαΠρωτάθλημαΚύπελλοLeague CupΕυρώπηΣύνολο Ρεάλ ΣαραγόσαΣεγούντα Ντιβιζιόν2016-177000000070ΤουρκίαΠρωτάθλημαΚύπελλοLeague CupΕυρώπηΣύνολο Σαμσουνσπόρ2. Λιγκ2017-18252100000262Σύνολο ΚαριέραςΟλλανδία882562—16311030Αγγλία5988252007212Σκωτία1725321395471324974Σ. Αραβία50211130112ΗΠΑ242100000252Ισπανία7000000070Τουρκία252Σύνολο380903981586616500122

Με την εθνική Ελλάδας
 Εθνική ομάδα ΈτοςΣυμμετοχέςΤέρματαΕλλάδα200673200770200880200992201012120118120121212013702014111Total819

 Τίτλοι 
Συλλογικοί
 4x Πρέμιερ Λιγκ Σκωτίας: (2008, 2012, 2013, 2014)
 2x Κύπελλο Σκωτίας: (2011, 2013)
 Σούπερ Καπ Σκωτίας: (2009)
 Κύπελλο Σαουδικής Αραβίας: (2015)

 Ατομικοί 
 Παίκτης του μήνα στην Πρέμιερ Λιγκ Σκωτίας: (Σεπτέμβριος 2008)
 Παίκτης της χρονιάς της Σέλτικ σε ψηφοφορία από φιλάθλους: (2013)

Παραπομπές

Πηγές
 Ο Γιώργος Σαμαράς στο soccerway 
 Η καριέρα του Γιώργου Σαμαρά στο National Football Teams
 Ο Γιώργος Σαμαράς στο epo.gr
 Το προφίλ του Γιώργου Σαμαρά στο transfermarkt

Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές ΣΚ Χέρενφεν
Κατηγορία:Ποδοσφαιριστές Σέλτικ Γλασκώβης
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Αλ Χιλάλ ΦΚ
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Σαμσουνσπόρ
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πρέμιερ Λιγκ Σκωτίας
Κατηγορία:Ξένοι ποδοσφαιριστές στη Σαουδική Αραβία
Κατηγορία:Ξένοι ποδοσφαιριστές στις Ηνωμένες Πολιτείες Αμερικής